
CONVENI DE COL.LABORACIÓ CULTURAL ENTRE ASSOCIACIÓ EL BRUC AMB LA CULTURA I L’AJUNTAMENT DEL BRUC


El Bruc a la data de la signatura digital.

REUNITS

D’una banda, el senyor Miquel Duran Ubach, amb NIF XXXX en qualitat de representant legal de l’entitat Associació El Bruc amb la Cultura, amb NIF G65556375 i domicili a C/ Santa Maria, 20. 08294 El Bruc,

De l’altra part, el senyor Rafel Galván Rodríguez, amb NIF XXXXX en la seva qualitat d’Alcalde-President de l’Ajuntament del Bruc i domicili a carrer Bruc del Mig, núm. 55 del Bruc 08294. En endavant, l’Ajuntament, assistit per la Sra. Maria Zoraida Palao Valverde, Secretària-Interventora de l’Ajuntament del Bruc,

Ambdues parts en la representació amb la qual actuen es coneixen mútua i recíprocament la competència necessària per formalitzar aquest conveni, per la qual cosa,

MANIFESTEN

I. Que l’Associació El Bruc amb la Cultura té la finalitat de difusió de les diferents manifestacions culturals pròpies dels nostres temps.

Per a aconseguir les seves finalitats, l’associació realitza les activitats següents:

Organització d’actes culturals com concerts, recitals, projeccions de cinema, exposicions i totes les que es puguin considerar necessàries, tant de forma individual com conjuntament amb d’altres entitats o associacions, tant del nostre municipi com foranies, i tant públiques com privades.

II. Que d’entre totes aquestes activitats, l’Ajuntament del Bruc i l’Associació El Bruc amb la Cultura han organitzat en el marc de la col·laboració conjunta, anualment, el cicle de concerts emmarcat dins del MusicalBruc.

III. Des de fa anys, l’Ajuntament del Bruc encarrega la gestió directa del festival MusicalBruc a l’Associació Bruc amb la Cultura, però garanteix la col·laboració de l’entitat per organitzar tota la logística de l’esdeveniment, així com una col·laboració econòmica per tal d’afrontar les despeses d’organització del festival.

IV. Que, amb aquesta finalitat, ambdues institucions decideixen atorgar un conveni de col·laboració cultural d’acord amb les següents,

CLÀUSULES

Primera.	Objecte del conveni

l’Ajuntament del Bruc en tant que organitzador, encarrega la gestió i organització del cicle de concerts MusicalBruc a l’Associació El Bruc amb la Cultura, en tant que promotor i col·laborador amb la finalitat que l’entitat executi el cicle de concerts esmentat, consistent en cinc concerts, que es realitzen anualment al Bruc, durant el darrer trimestre de l’any 2026, segons la programació que s’estableixi de conformitat amb el Programa.cat.

Segona.	Compromisos de l’Associació El Bruc amb la Cultura

1. Projectar i preparar l’edició del festival MusicalBruc 2026 contactant amb els possibles grups i peticionant els pressupostos per valorar la seva oferta.
2. Interlocució i contractació mitjançant el Programa.cat dels grups musicals
3. Vetllar per la preparació i execució de cadascun dels espectacles programats.
4. Difondre i publicitar la celebració dels espectacles programats.
5. Dur a terme la venda d’entrades i abonaments i el taquillatge resultant de la compra d’entrades per part dels espectadors.
6. Controlar la seguretat de les instal·lacions, respectant l’aforament màxim, que es determinarà en funció de l’indret elegit, i vetllar per la seguretat i higiene dels espectadors.
7. Totes despeses derivades de la contractació dels espectacles, serveis i subministres del festival Musical Bruc aniran a càrrec de l’Associació El Bruc amb la Cultura

Tercera.	Compromisos de l’Ajuntament

L’Ajuntament del Bruc es compromet a:
1. Col·laborar amb la cessió dels espais o equipaments i material necessaris per a la realització de l’activitat, i els materials tècnics dels quals disposa l’Ajuntament del Bruc.
2. Contribuir a la difusió i publicitat del festival a través dels canals i mitjans municipals de què disposa l’Ajuntament del Bruc.
3. Assumir el cost de la instal·lació i posterior desmuntatge de la infraestructura a l’emplaçament, així com qualsevol altre cost o taxa, i aportar els materials necessaris.
4. Aportar els mitjans humans suficients per la correcta organització dels actes de l’espectacle.
5. Realitzar el servei de neteja dels espais públics on es realitzin els concerts.
6. Disposar d’una pòlissa d’assegurança de responsabilitat civil que cobreixi els riscos d’aquest espectacle públic.
7. Complir i fer complir la Llei 11/2009, de regulació administrativa dels espectables públics, així com el seu reglament aprovat pel Decret 112/2010, de 31 d’agost.

Quarta. Quantia de la subvenció i justificació

1. L’Ajuntament del Bruc ha sol·licitat una subvenció específica per a la celebració del MusicalBruc 2026 al Patronat de la Muntanya de Montserrat per tal que l’entitat col·labori amb el finançament de les despeses del cicle de concerts. L’Ajuntament del Bruc, segons la resolució del Patronat, comptarà per l’any 2026 amb 7.000€ per destinar a l’entitat (RC 22026/xxx).

Aquesta aportació serà transferida al promotor Associació El Bruc amb la Cultura, condicionat a la prèvia tramitació i aprovació de l’expedient de modificació de crèdit que sigui necessari.

Es farà un pagament en concepte de bestreta d’un 75% a la signatura del conveni. La quantitat restant es pagarà una vegada s’hagi presentat el compte justificatiu que s’adjunta a aquest conveni (annex 1).

Es consideren despeses subvencionables, en base el que estableix la RESOLUCIÓ CLT/605/2024, de 26 de febrer, per la qual es dona publicitat a l'Acord del Consell d'Administració de l'Oficina de Suport a la Iniciativa Cultural pel qual s'aproven les bases específiques que han de regir la concessió de subvencions en espècie per a la contractació d'espectacles professionals inclosos en el catàleg d'espectacles Programa.cat, el següent:

—5 Despesa subvencionable
5.1 Es considera despesa subvencionable el cost de l'espectacle contractat, que es pot fixar:
a) Com a caixet, sense que pugui ser superior al caixet màxim declarat per la companyia o empresa al catàleg Programa.cat.
b) En funció de la recaptació a la taquilla més l'IVA no repercutible, sempre que en aquest cas l'import de la taquilla no superi el caixet màxim declarat per la companyia o empresa al catàleg Programa.cat i que la taquilla sigui gestionada per l'ens local i comporti un ingrés per a aquest i no per a la companyia o 
c) empresa.A través d'una fórmula mixta que combini els dos sistemes que preveuen els apartats a) i b).
Les despeses en concepte de dietes o transports es consideren incloses, a tots els efectes, dins dels sistemes de remuneració esmentats.
5.2 El cost subvencionable de cada actuació de cadascun dels espectacles no pot superar els 8.000 euros
+ IVA.”

En relació a la clàusula que estableix el marc de corresponsabilitat financera entre l'ens local i l'entitat gestora quan s'externalitza la programació cultural:
4.6. En cas que l'ens local externalitzi la gestió d'una part o de totes les programacions estables municipals a través d'un conveni o acord amb institucions o entitats del municipi, el percentatge de finançament aplicable d'acord amb les bases 4.3 i 4.4 no pot superar en cap cas el percentatge que finança l'ens local sol·licitant.

El beneficiari ha de justificar la realització sobre l’import subvencionat per l’Ajuntament del Bruc aportant la següent documentació:
a. Memòria justificativa del projecte
b. Compte justificatiu simplificat (annex 1)
c. Dades d’assistència i econòmiques desglossades per espectacle.
d. Comprovació de publicitat dels logos de l’Ajuntament del Bruc i del Patronat Muntanya de Montserrat, com a finançadors del projecte.

Cinquena. Publicitat

El promotor inclourà de forma preferent el logotip de l’Ajuntament del Bruc i del Patronat Muntanya de Montserrat a tota la publicitat, materials de difusió i escenaris, si escau, del cicle de concerts MusicalBruc, (descarregable https://www.bruc.cat/media/repository/subvencions/kit_media_-_logo_ajuntament_del_bruc.rar )

Sisena. Drets de propietat intel·lectual i industrial

Aquest conveni no es pot entendre de cap manera com una cessió o concessió de drets de propietat intel·lectual i industrial, segons el que correspongui, en relació a la informació, les dades o els coneixements que una part pot proporcionar a l’altra i que poden ser susceptibles d’explotació, segons el que disposa la normativa aplicable de la propietat intel·lectual i de la propietat industrial. Les llicències o cessions de drets de propietat intel·lectual i industrial només es poden conferir de manera expressa en un contracte o conveni específic.

Setena. Comunicació

L’Ajuntament col·laborarà amb l’Associació El Bruc per la Cultura per tal de difondre l’acte per tots els mitjans que consideri pertinents, per tal que sigui un èxit d’assistència de públic.

En l’apartat de crèdits dels materials publicitaris que s’editin, es farà constar expressament totes les entitats col·laboradores.

Vuitena. No constitució de vincle o societat entre les parts

El present conveni no representa la constitució de cap societat, associació o cap altra classe de vinculació entre les parts, les quals assumeixen només les obligacions que figuren en la redacció del seu text, i a elles limiten les responsabilitats respectives.

Els acords, contractes o convenis que cadascuna de les parts pugui formalitzar amb tercers durant la vigència d’aquest conveni seran del tot aliens a l’altra i al mateix conveni.

Novena. Vigència de l’acord

El termini de vigència d’aquest conveni s’estableix des de la data de signatura i té una durada d’un any.

Desena. Modificacions de l’acord

El present document constitueix el total acord entre les parts i substitueix qualsevol comunicació o document de data anterior en relació al seu objecte.

Qualsevol esmena o addenda posterior s’ha de fer per escrit, i perquè sigui vàlida ha de ser signada per ambdues parts, fent constar de manera clara i distinta que és una esmena o addenda del present conveni.

Onzena. Causa de resolució anticipada

Les causes de resolució anticipada del conveni són:

a) L’acord mutu de les parts signatàries.
b) L’incompliment d’alguna de les clàusules o de la normativa aplicable.
c) La impossibilitat legal o material de continuar amb l’objecte del conveni. 
d) Per qualsevol altra causa que prevegi la normativa vigent d’aplicació.

Si s’escau, la resolució anticipada del conveni s’hauria de formalitzar en una clàusula addicional signada per ambdues parts, on s’especifiqués la causa de resolució i la forma de finalitzar les actuacions en curs.

Dotzena. Rescissió

Seran causes de resolució, a més de la finalització del termini convingut, el mutu acord de les parts.

Tretzena. Transmissió de drets i obligacions

Cap de les parts podrà cedir total o parcialment els seus drets i obligacions derivats d’aquest acord sense el consentiment exprés, previ i escrit de l’altra.

Catorzena. Transparència

L’Ajuntament en compliment a l’establert a la Llei 19/2014, de 29 de desembre, de transparència, accés a la informació pública i bon govern, les dades d’identificació i algunes condicions incloses en el present conveni seran publicades al corresponent espai/portal destinat a Transparència.
Quinzena. Jurisdicció

Per a qualsevol divergència fruit de la interpretació o l’aplicació d’aquest conveni les parts, amb renúncia al seu propi fur, si en tenen, se sotmeten a la jurisdicció dels jutjats i tribunals de Barcelona.

I en senyal de conformitat, les parts signen el present conveni, per duplicat i a un sol efecte, en el lloc i la data indicats a l’encapçalament.

